རྒྱ་ནག་གི་རྒྱུད་གཅིག་ལམ་གཅིག་གི་དཔལ་འབྱོར་ཇུས་ཆེན་གྱིས་འཛམ་གླིང་གི་ཡུལ་ལུང་མང་པོར་ཆབ་སྲིད་ཀྱི་ཧམ་བཟུང་ཡང་བྱེད་ཀྱི་ཡོད་པ་ལྟར།ཐེངས་འདིའི་ལྷན་ཚོགས་ཐོག་མཉམ་ཞུགས་བྱེད་མཁན་གྱི་རྒྱལ་ཁབ་ཚང་མས་ཐའེ་ཝན་ལ་གཞུང་འབྲེལ་མི་ཆོག་པ་བཟོས་ཡོད་པ་དང་།ཨ་ཧྥེ་རི་ཁའི་ནང་རྒྱ་ནག་ནི་མ་རྐང་འཛུགས་སྐྲུན་ཆེད་དཔལ་འབྱོར་འགྲོ་གྲོན་གཏོང་མཁན་གྱི་རྒྱལ་ཁབ་ཆེ་ཤོས་དེ་ཆགས་ཡོད་སྟབས།ཨ་ཧྥེ་རི་ཁའི་རྒྱལ་ཁབ་ཚོ་ནམ་ཞིག་ལ་བུ་ལོན་སྤྲོད་མི་ཐུབ་པའི་གནས་སྟངས་འོག་ལྷུང་རྒྱུ་དང་།རང་བྱུང་ཁོར་ཡུག་དང་ཐོན་ཁུངས་ལ་གཏོར་སྐྱོན་ཚབས་ཆེན་ཐེབས་རྒྱུ་ཡིན་པའི་སེམས་འཚབ་བྱེད་ཀྱི་ཡོད་འདུག